Phil Anselmo

Philip Hansen ”Phil” Anselmo (s. 30. kesäkuuta 1968 New Orleans, Louisiana) on yhdysvaltalainen rock- ja metallilaulaja, joka tunnetaan parhaiten metalliyhtye Panteran laulajana. Hän toimi yhtyeen laulajana 1987–2001, kun Terry Glaze oli erotettu yhtyeestä. Glaze erotettiin, koska yhtyeen jäsenet eivät katsoneet hänen sopivan Panteran uuteen, raskaampaan imagoon, johon Anselmon puolestaan katsottiin sopivan muun muassa lavaenergiansa ja äänensä takia. Panteran menestysvuodet sisälsivät paljon eri päihteiden suurkulutusta ja Anselmolle kehittyi heroiiniriippuvuus 1990-luvun puolivälissä ja hänen sydämensä jopa pysähtyi erään yhtyeen esiintymisen jälkeen 1996 noin viideksi minuutiksi, mutta hänet saatiin elvytettyä tästä huolimatta. Vuonna 2002 Anselmo päätti tehdä lopun riippuvuudestaan ja alkoi käyttää metadonia riippuvuutensa hoitoon ja hän on pysynyt kuivilla siitä vuodesta lähtien. Anselmo laulaa myös Down-yhtyeessä, jonka kanssa hän julkaisi uuden levyn vuonna 2007. Laulamisen lisäksi Anselmo on soittanut satunnaisesti kitaraa Downissa ja toiminut soolokitaristina Necrophagiassa, Arson Anthemissa ja Christ Inversionissa sekä soittanut bassoa ja rumpuja Viking Crownissa. Panteran post-thrash-aikoina Anselmon tunnisti cargo-shortseista, aggressiivisesta olemuksestaan ja pään keskelle jätetystä "irokeesistä" tai myöhemmin kaljusta päästä. Philip Anselmo ei ollut väleissä Panteran edesmenneen rumpalin Vinnie Paulin kanssa. Vinnie Paul puhui eläessään, ettei halua puhua Anselmon kanssa tai muuten tavata häntä. Rex Brown, Panteran entinen basisti, on Anselmon nykyisen yhtyeen basisti. Anselmo on haastatteluissa ilmoittanut olevansa pahoillaan edesmenneen Pantera-kitaristi Dimebag Darrellin kuolemasta, vaikka he lähtivätkin omille teilleen riitaisissa merkeissä. Phil Anselmo sai osakseen huomattavaa vastarintaa näyttäessään kesken esiintymisen Dimebash-tapahtumassa vuonna 2016 natsikäsimerkkiä ja huutamalla 'white power'. Useat metallimuusikot ovat tuominneet Anselmon teot. Anselmo kertoi aluksi käsimerkin ja huutojen olevan sisäpiirin vitsi backstagella tarjoiltuun valkoviiniin liittyen eikä omien sanojensa mukaan kokenut tarpeelliseksi pyytää keneltäkään anteeksi, mutta pahoitteli myöhemmin tapahtunutta. Machine Head -yhtyeen keulahahmo Robb Flynn on kuitenkin kertonut ettei backstagella tarjoiltu valkoviiniä. Tapaus on aiheuttanut mittavia ongelmia myös Phil Anselmon yhtyeelle Downille. == Vaikuttanut seuraavissa yhtyeissä== * Pantera * Down * Superjoint Ritual * Necrophagia * Viking Crown * Christ Inversion * Warbeast ==Diskografia== ===Pantera=== *Power Metal (1988) *Cowboys from Hell (1990) *Vulgar Display of Power (1992) *Far Beyond Driven (1994) *The Great Southern Trendkill (1996) *Official Live: 101 Proof (1997) *Reinventing the Steel (2000) *The Best of Pantera - Reinventing Hell (2003) ===Down=== *NOLA (1995) *Down II: A Bustle in Your Hedgerow (2002) *Down III: Over the Under (2007) *Diary of a Mad Band (live) (2007) *Down IV Part 1 - The Purple EP (2012) *Down IV Part 2 (2014) ===Christ Inversion=== * Obey the Will of Hell (1994) * 13th Century Luciferian Rites (1995) * To Lord Lucifer My First Born (2004) ===Viking Crown=== * Unorthodox Steps of Ritual (1999) * Innocence From Hell (2000) * Banished Rhythmic Hate (2001) ===Superjoint Ritual=== * Use Once and Destroy (2002) * A Lethal Dose of American Hatred (2003) ===Necrophagia=== * Holocausto de la Morte (1998) * Black Blood Vomitorium (EP) (1999) * Cannibal Holocaust (EP) (2001) ==Lähteet== ==Aiheesta muualla== Phil Anselmo - Viralliset kotisivut Luokka:Pantera Luokka:Yhdysvaltalaiset metallimusiikin laulajat Luokka:Vuonna 1968 syntyneet Luokka:Elävät henkilöt Luokka:Seulonnan keskeiset artikkelit